ຊາວໄທທີ່ຖືກກຳປູເຈຍຈັບ ຈະຖືກນຳໂຕຂຶ້ນສານ
ກຳປູເຈຍ ກຳນົດເອົາວັນທີ 1 ກຸມພາ ເປັນວັນດຳເນີນຄະດີ ຊາວໄທ 7 ຄົນທີ່ຖືກຈັບ
ຄະນະໄອຍະການຂອງກຳປູເຈຍກ່າວວ່າ ຊາວໄທ 7 ຄົນ ຮວມທັງສະມາຊິກສະພາແຫ່ງຊາດຄົນນຶ່ງຂອງໄທນັ້ນຈະ ຖືກດຳເນີນຄະດີໃນວັນທີ 1 ກຸມພາໃນຂໍ້ຫາເຂົ້າໄປໃນປະ ເທດກຳປູເຈຍຢ່າງຜິດກົດໝາຍ ອົງການຂ່າວຕ່າງໆລາຍງານໃນວັນພະຫັດມື້ນີ້ວ່າ ພວກ ຕົນໄດ້ຮັບຂ່າວ ກ່ຽວກັບວັນເວລາ ໃນການດຳເນີນຄະດີ ດັ່ງກ່າວ ຈາກທ່ານ Sok Roeun ຮອງຫົວໜ້າໄອຍະ ການຂອງສານກຳປູເຈຍໃນເຂດເທດສະບານນະຄອນຫຼວງ ພະນົມເປັນ ຊາວໄທທັງ 7 ໄດ້ຖືກຈັບ ໃນວັນທີ 29 ທັນວາຜ່ານມາ ຢູ່ໃນບໍລິເວນຊາຍແດນທີ່ເປັນ ຈຸດຂັດແຍ້ງກັນ ພວກເຂົາເຈົ້າໃຫ້ການຕໍ່ສານໃນລະຫວ່າງການໄປປາກົດໂຕກ່ອນໜ້າ ນີ້ວ່າ ພວກເຂົາເຈົ້າໄດ້ຂ້າມຊາຍແດນເຂົ້າໄປໃນກຳປູເຈຍ ໂດຍບັງເອີນ ຜູ້ຕ້ອງຫາ 6 ຄົນ ຮວມທັງສະມາຊິກສະພາແຫ່ງຊາດຂອງໄທ ທ່ານພານິດ ວິກິສເຣດ ໄດ້ຖືກປະກັນໂຕອອກມາ ແຕ່ມີຄຳສັ່ງບໍ່ໃຫ້ເດີນທາງອອກໄປຈາກກຳປູເຈຍເທື່ອ ເຈົ້າໜ້າທີ່ກໍາປູເຈຍໄດ້ປະຕິເສດ ບໍ່ຍອມໃຫ້ປະກັນໂຕຜູ້ຈັດຕັ້ງຫົວຊາດນິຍົມທ່ານວິຣະ ສົມຄວາມຄິດ ທີ່ເຄີຍຖືກຈັບມາກ່ອນຢູ່ກຳປູເຈຍແລະເວລານີ້ປະເຊີນກັບຂໍ້ຫາຈາລະກຳ ເພີ່ມຕື່ມ ເລຂານຸການຂອງທ່ານກໍໄດ້ຖືກຂໍ້ຫາຈາລະກຳຄືກັນ ແຕ່ໄດ້ຖືກປະກັນໂຕໃນ ສັບປະດານີ້